આજે પોતાની દેરાણીને કિડની આપનાર મંજુલાબેન ૬૫ વર્ષની ઉંમરે પણ સ્વસ્થ છે. પોતાની જેઠાણીની જેમ જ કિડની મેળવનાર ગીતાબેન ૫૦ વર્ષની ઉંમરે પણ સ્વસ્થ છે. સગી બહેનો કરતાં પણ સવિશેષ સંબંધો ને લાગણીઓનાં સંગે જોડાયેલી બંને દેરાણી-જેઠાણી કિડની પ્રત્યારોપણનાં ઓપરેશન બાદ સજોડે ચારધામની જાત્રા સહિત અનેક જગ્યાઓનો પ્રવાસ કરી આવ્યા છે. આજ દિન સુધી એક-એક કિડનીઓ પર જીવતી દેરાણી-જેઠાણીમાંથી કોઈને એકપણ પ્રકારની શારીરિક તકલીફો કે પીડા થઈ નથી.